antinøytron
Store norske leksikon,Realfag,Fysikk,Atom- og kjernefysikk
Et antinøytron er antipartikkelen til et nøytron. Antinøytronet skiller seg fra nøytronet ved at spinn og magnetisk moment peker i samme retning, ikke i motsatte retninger som for nøytronet.
Fysisk beskrivelse Antinøytronet er elektrisk nøytralt som nøytronet. I motsetning til nøytronet, som har baryontall +1, har antinøytronet baryontall lik -1. En annen forskjell er at nøytronet er satt sammen av en u-kvark og to d-kvarker (samt gluoner og kvark-antikvark par ved store energier), mens antinøytronet består av en anti-u-kvark (\( \bar{u}\)) og to anti-d-kvarker (\( \bar{d}\)). Les mer i Store norske leksikon antipartikkel